KREATIVNA JAZBINA u parku

Osim časova u KREATIVNOJ JAZBINI i rada u samom ateljeu, deca često izlaze u prirodu. U sklopu radionivce mali kreativci puno vremena provode u obližnjem parku, gde svim čulima uživaju u zelenilu drveća, raznolikosti posetilaca sunčanom danu i žuboru vode, oni posmatraju i opažaju svet oko sebe. Na terenu crtaju i slikaju ali i prikupljaju materijal iz prirode od kojeg mogu da naprave igračke i upotrebne predmete. Tako jačaju ekološku svest i poštovanje prema prirodi , dišu čist vazduh, igraju se, pričaju o bojama, teksturama, liniji i svetlosti, o tome koliko je zdravo biti aktivan i poštovati prirodu. Kroz razgovor i primere na terenu povećavaju svest o tome da smo svi deo velikog organizam koji čini i menja ekosistem. Upoznaju se sa najrazličitijim biljkama, trče, kriju se i skaču.