Oslikavanje vrtića iz 2018.

Sredinom 2018. godine na autorkino veliko zadovoljstvo usledio je poziv vlasnice jednog privatnog vrtića da autorka oživi i oslika prostor velike starinske kuće u kojoj bi trebalo da se otvori dnevni boravak za najmlađe. Sam prostor je adaptirana kuća koja je sagrađena sredinom XX veka, prostor je bio u dobrom stanju ali je zahtevao posebnu dekoraciju i autentičnost mobilijara. Inspiracija nije izostala, na glavnom zidu dnevnog boravka pojavio se prizor sa livade. U velikom hladu hrasta koji se protezao i po plafon u štuko reljefu, oslikana je i mala porodica sova. Livadu i sunčan dan oplemenile su najrazličitije bubice i ptice a na suprotnom kraju zida stojali su suncokreti sa svojim stanarima, skakavcima i mravima. Livada je bogato oslikana, na njoj se našlo dosta lekovitog bilja, paprati i pečuraka. Insekti su stilizovani i ilustrovani tako da vaspitačima daju prostora da svaki put mališanima mogu da ispričaju novu priču koju ilustruje slika na zidu. Okice svih bubica su dvodimenzionalne i ispupčene tako da najmlađi mogu da ih dodiruju.